tomron87/hebrew-wikipedia-sentences-corpus huggingface dataset:
המשחק היה בסגנון ארקייד וכלל שלושה מצבי התחרות - יחיד, אליפות ואתגר, נוסף למצב מרוצי "שרוך" (Drag Racing), שבו השחקן נוהג בהילוך ידני בלבד.
השחקן היה יכול לבחור בין חמישה מסלולים ו-10 כלי רכב, ביניהם שלבי קוברה, שברולט שבל, קורבט סטינגריי, ניסאן 300ZX ויגואר XJ220.
בשנת 1997 יצא גם המשחק הראשון בסדרת Off-Road, כאשר את מכוניות היוקרה החליפו רכבי שטח כהאמר, לנד רובר וג'יפ רנגלר, ואת מקומם של המסלולים העירוניים ומסלולי המרוץ תפסו דרכי עפר, בוץ ושלג.
המשחק, שפותח על ידי חברת Motivetime, דמה בסגנונו ל-Test Drive 4, והגרפיקה שבו הציגה נזק אמיתי לרכבי השטח אם התרסקו.
המשחק החמישי יצא כשנה לאחר מכן אף הוא למחשב האישי ולפלייסטיישן, וכלל לראשונה בתולדות הזיכיון סרטוני וידאו ופסקול של להקות אינדסטריאל מטאל כ-Pitchshifter, Fear Factory, Gravity Kills ו-KMFDM.
השחקן היה יכול לבחור בין 18 מסלולים ו-28 כלי רכב, ביניהם רכבי משטרה אשר ניתן היה לנהוג בהם לאחר ניצחון באליפויות.
אתר המשחקים IGN נתן למשחק ביקורת חיובית, אם כי ציין שהוא לא עמד בהשוואה עם המשחק Need for Speed III: Hot Pursuit, שיצא באותה שנה.
כותר שני בסדרת Off-Road יצא גם הוא באותה שנה, וכלל 10 רכבי שטח ו-12 מסלולים בשישה אתרים חובקי עולם.
בסוף שנת 1999 יצא השישי בסדרת המשחקים, אשר הופץ הפעם על ידי חברת Infogrames למחשב האישי ולקונסולות הפלייסטיישן, Gameboy Color ו-Sega Dreamcast.
השחקן היה יכול לבחור בין 41 כלי רכב, ביניהם ארבעה רכבי משטרה ואופנוע אחד, אשר היו מחולקים לרמות וניתן היה לשדרג אותם מבחינת ביצועים.
ניתן היה לקנות כלי רכב על ידי ניצחון בטורנירים והרווחת קרדיטים.
כותר שלישי של סדרת Off-Road יצא במקביל, אשר כלל הפעם 27 רכבי שטח, ביניהם האמר, ג'יפ רנגלר, ג'יפ צ'רוקי וגראנד צ'רוקי, סובארו אאוטבק, פורד אקספלורר, דודג' ראם, ניסאן פת'פיינדר וניסאן קסטרה.
המסלולים כללו את היער השחור, הרי הרוקי, המדבר המצרי, ביצות לואיזיאנה, הפארק הלאומי יוסמיטי, טיבט, ערבות מדינת יוקטן, ורמונט והר פוג'י בתנאי שטח שונים.
גרסת הפלייסטיישן כללה אפשרות למשחק רב-משתתפים.
פסקול המשחק כלל רצועות מלהקות כבלינק-182 ואינקיובס.
הרביעי בסדרת Off-Road יצא לקראת סוף 2001 לקונסולות המשחקים פלייסטיישן 2 ו-Xbox על ידי חברת Angel Studios ובהפצת Infogrames.
כמו המשחק הבא בסדרת Test Drive, גם Wide Open כלל שיפור בגרפיקה ובמצבי המשחק.
השחקן יכול היה לבחור בין 12 רכבי שטח, ביניהם האמר, פורד ברונקו, פורד F-150, שברולט בלייזר, דודג' דוראנגו וג'יפ CJ5 וכלי רכב מוסתרים כמשאית ענק, HMMWV ודודג' טי-רקס.
כל רכב שטח מותאם למסלול שונה, כאשר נוסף מסלול אצטדיון לגרסת ה-Xbox, וניתן לשדרג את ביצועי כלי הרכב עם ניצחונות בטורנירים.
המשחק האחרון שפותח על ידי חברת Pitbull Syndicate יצא במאי 2002 למחשב האישי ולקונסולות פלייסטיישן 2 ו-Xbox.
מצבי המשחק כוללים מרוץ יחיד, מסלול מהיר ומרוץ מחתרתי- שהוא הסיפור הראשי במשחק.
השחקן יכול היה לבחור בין 26 כלי רכב כמו יגואר XK-R, ניסאן סקייליין, דודג' וייפר GTS, אסטון מרטין DB7, פורד GT40, פורד מוסטנג, דודג' צ'ארג'ר 69' ופליימות' קודה, כשמתוכם 12 רכבי משטרה.
מוצגים ארבעה מסלולים מציאותיים בערים כסן פרנסיסקו ולונדון.
גרפיקה משופרת ובינה מלאכותית חכמה יותר מאפשרים הצגת פרטים עשירה יותר, כאשר הסביבה אינטראקטיבית לחלוטין, כולל תנאי מזג אוויר.
פסקול המשחק מלווה לצלילי ראפ, רוק וטכנו.
הוא מבוסס על ענף הספורט דרבי התנגשות מכוניות, כאשר מצב הקריירה במשחק כולל 25 שלבים.
פסקול המשחק כולל שירים של להקות כהובסטנק, סם 41 ורוב זומבי.
המשחק Test Drive Unlimited יצא בספטמבר 2006 למחשב האישי ולקונסולות פלייסטיישן 2, PSP ו-Xbox 360 תחת פיתוחה של חברת Eden Games ובהפצת אטארי.
השחקן יכול לבחור בין 125 רכבי ספורט ואופנועים במסלולי נהיגה חופשיים לאורכו ולרוחבו של האי אוהיו בהוואי.
השחקן מתחיל את המשחק ברכישת רכב ובית, ועם התקדמות העלילה נפתחות לו אפשרויות המשחק השונות.
למשחק בגרסאות המחשב וה-Xbox 360 יצאו חבילות הורדה הכוללות כלי רכב נוספים.
משחק ההמשך ל-Test Drive Unlimited יצא בתחילת 2011 ויכלול תנאי מזג אוויר משתנים נוסף לנזקים הנגרמים למכוניות.
עלילת הסיפור תתחלק לארבעה חלקים ולאורך 60 שלבים, בהם השחקן יצבור נקודות בהתאם להשתתפות במרוצים, אינטראקציה חברתית, מציאת כל המקומות במפה ואוסף המכוניות שברשותו.
כמו כן, גובה המזומנים אותם יקבל השחקן יקבעו לפי אופן הנהיגה שלו.
העלילה תתרחש באיים איביזה והוואי, כאשר תתאפשר תחבורה ימית בין האיים.
TerraSAR X הוא לוויין גרמני לחישה מרחוק, במסלול LEO המשתמש במכ"ם מִפְתָּח סינתטי, לשם תצפית על כדור הארץ, למגוון יישומים אזרחיים.
לוויין זהה בשם TanDEM-X יתווסף אליו במהלך שנת 2010 ויאפשר מיפוי מדויק יותר ושיפור הרזולוציה.
טרמינייט (מאנגלית: Terminate) הוא יישום מסוף שיתופי המבוסס על פלטפורמת MS-DOS.
במחצית השנייה של שנות ה-90 של המאה ה-20 היישום היה בשימוש נרחב בקרב המשתמשים שהתחברו באותה העת למערכות BBS.
התוכנה פותחה על ידי המתכנת הדני בו בנדטסן (Bo Bendtsen).
הגרסה היציבה האחרונה של התוכנה, גרסה 5.00, הופצה בשנת 1997.
בהשוואה לתוכנות מסוף דומות שהופצו באותה העת, ל-Terminate היו מספר רב של פיצ'רים כגון מערכת לניהול ספר טלפונים עם אפשרות לחישוב עלויות של שיחות לא מקומיות, פידו מיילר, מנהל קבצים, עורך טקסט, תמיכה ב-ISDN, אפשרות לשליחת פקסים, צ'ט ונגן תקליטורים.
מספר פרוטוקולים של העברת קבצים כמו Zmodem היו כלולים בתוך היישום, בנוסף לתמיכה בפרוטוקולים חיצוניים כמו HS/Link ו-BiModem.
התמיכה בפרוטוקולים מתקדמים להעברת קבצים הפכה את התוכנה לפופולרית מאוד באותה התקופה.
כמו כן, התוכנה הייתה מסוגלת לפעול גם בתור מיני BBS אשר אפשר למשתמשים להתחבר למחשב עליו מותקנת התוכנה באמצעות חיבור Dial-up.
Tequila (בעברית: טקילה) הוא סינגל של רוק אינסטרומנטלי, שיצא לאור ב-15 בינואר 1958, של להקת הרוק אנד רול האמריקנית הצ'מפס.
ביצוע הלחן הפך ללהיט בארצות הברית כאשר בשיא הגיע למקום הראשון הן במצעד הפופ האמריקני והן במצעד הריתם אנד בלוז האמריקני.
זה היה הלהיט היחיד של הלהקה.
השיר הועמד בקטגוריית "ביצוע ה-R&B הטוב ביותר" בטקס פרסי גראמי ה-1.
גרסאות כיסוי בולטות של הלחן ואזכורים בתרבות
גרסת הכיסוי של אדי פלאט משנת 1958 אשר הגיעה למקום ה-20 במצעד האמריקני.
להקת הרוק הנודעת The Ventures ביצעה שתי גרסאות כיסוי לשיר.
הגיטריסט ג'ורג' בנסון ביצע גרסת כיסוי באלבומו משנת 2011 "Guitar Man".
הסיטקום האמריקני "ימים מאושרים" נהג להשתמש פעמים רבות בלחן, במיוחד בסצנות שצולמו במסעדה.
Test Case Generation מתייחס לשיטות וכלים המשמשים לייצור אוטומטי, מלא או חלקי, של מקרי בדיקה.
מקרה בדיקה (Test Case) - קלט עבור בדיקה של פונקציה או מודול מסוים בתוכנית, בצירוף עם הפלט הרצוי או מאפיינים של הפלט הרצוי, עבור הרצה של הבדיקה כנגד הקלט הנתון.
Test Oracle - כלי שיודע להחליט בהתאם לפלט האם הבדיקה עברה בהצלחה או נכשלה.
Test Driver - מריץ את הבדיקות על המערכת שנבדקת.
בדיקות התכנה מהוות חלק גדול מתהליך פיתוח התכנה - נדרש תהליך מובנה ויעיל על מנת לבצע את הבדיקות.
בדיקות ידניות מצריכות כוח אדם רב ולכן העלות שלהם מאוד גבוהה - אוטומציה של הבדיקות תפחית את כוח האדם הדרוש ותפחית עלויות.
תהליך ידני של בדיקות לוקח הרבה זמן ומאיט את קצב הפיתוח ולפעמים גם מעכב את כל הפרויקט.
קשה להעריך את איכות הכיסוי של בדיקות ידניות - בחירת הקלט לא נעשית באופן מובנה ואלגוריתמי וקשה להבטיח שכל המקרים אכן נבדקו.
גישות עיקריות לייצור מקרי בדיקה באופן אוטומטי
ישנן מספר גישות הנוגעות לייצור אוטומטי של מקרי בדיקה.
כל גישה מגדירה באופן שונה מהיכן שואבים את הפרמטרים לבדיקה ואיך מחליטים האם הבדיקה עברה בהצלחה או נכשלה.
ה-test case מיוצרים לפי מודלים של המערכת.
המודלים האלה מתארים התנהגות רצויה של המערכת, ומיצגים את הסביבה בה המערכת נבדקת ורצה.
המודלים האלה נכתבים בשפות שונות (תלוי בכלי בו משתמשים ליצירת ה-test case) והם מגדירים אילוצים על המערכת ואופן פעולתה.
האילוצים האלה יכולים לבוא בצורה של pre-conditions ו-post conditions או תיאור של מעברים אפשריים בין מצבי המערכת (בדומה ל-state machine).
חלק מהכלים עושים שימוש בשפות modeling ייחודיות להם וחלקם עושים שימוש בתרשימי UML סטנדרטיים ושפת OCL.
ה-test case שמיוצרים הם ברמה האבסטרקטית של המודל.
על מנת שניתן יהיה להריץ אותם כנגד המערכת יש צורך ליצור Executable Test Suite.
Executable Test Suite נגזרים מה- Abstract Test Suite על ידי אוסף של הוראות לייצור של מקרי בדיקה שניתנות ל-generator, כקלט בצירוף עם המודל של המערכת.
ה-test case שמיוצרים בשיטה זו מבוססים על מודל אבסטרקטי של המערכת ולא על הקוד עצמו לכן יש נטייה להתייחס אליהם כ-black box testing.
ניתן לשלב אותם עם בדיקות שמבוססות על הקוד של המערכת על מנת לשפר את איכות הכיסוי.
שימוש במודל של המערכת על מנת ליצור מקרי בדיקה נהוג כבר זמן רב בתעשיות החומרה, תקשורת ואווירונאוטיקה, וכיום מנסים להכניס את השיטה הזו גם לעולם התוכנה ובמקביל מתבצע מחקר בתחום על מנת לשפר ולהתאים את השיטה לעולם התוכנה.
ה-test cases מיוצרים לפי ספציפיקציה של המערכת - מסמכים המגדירים דרישות פונקצינאליות של המערכת כמו use-cases או תרשימי מכונת מצבים.
למעשה רב הכלים שעובדים בשיטה זו משתמשים בתרשימי מכונת מצבים של המערכת או מודול מסוים שלה כדי לייצר test-cases.
היתרון העיקרי בשיטה זו הוא האפשרות ליצירה של test oracles בקלות יחסית.
random test case generation - ייצור מקרי בדיקה באופן אקראי.
בחירת פרמטרים לבדיקה באופן אקראי מתוך domain מסוים.
יתרונות עיקריים: קל לייצר test cases, לא נדרשת הבנה של ה-domain והמערכת.
חסרונות: קשה ליצור test oracle שיגדיר האם הבדיקה עברה בהצלחה או לא, קשה להעריך את איכות הכיסוי.
path oriented test case generation - בחירת פרמטרים לבדיקה על ידי הרצות סימבוליות של המערכת וזיהוי במסלולים בקוד שיש לכסות בבדיקות, ואז בחירת פרמטרים לבדיקה כך שיכסו את המסלולים האלה בקוד.
יתרונות: ניתן להעריך את איכות הכיסוי של הבדיקות.
חסרונות: קשה לבחור פרמטרים שיכסו את מסלול ספציפי בקוד.
goal oriented - בחירת פרמטרים לבדיקה כך שיכסו ענף מסוים (התפצלות של if) או הצהרה מסוימת.
כלים לייצור אוטומטי של מקרי בדיקה
כלי אוטומטי ליצירת test-cases לפי תרשים מצבים.
הבודק יוצר מיפוי בין מצב בתרשים לבין מצב האובייקט: כל מצב בתרשים מזוהה עם ערכים מסוימים של משתני המחלקה.
הבודק ממפה את מתודות המחלקה לטריגרים שגורמים מעבר ממצב למצב או לפעולות שמבוצעות כתוצאה ממעבר למצב מסוים.
making test-ready: הבודק מגדיר טווח ערכים עבור משתני המחלקה ו-pre conditions עבור פונקציות המחלקה.
בחירה של מטריקת כיסוי מתוך מטריקות קיימות.
- המטריקות נבחרות לפי ה-W method.
- מחייבת כיסוי של כל הרצפים האפשריים של מעברים בתרשים, החל ממצב התחלתי מסוים, מבלי לבקר במצב יותר מפעם אחת.
Das-Boot מאפשר ביקור של עד 3 פעמים במצב.
כל רצף של מעברים שהתקבל ממטריקת הכיסוי שנבחרה מתורגם ל-test cases שמספקים כיסוי לרצף המעברים.
- ה-input ב-test case גורם למעבר הרצוי.
Test driver שנוצר מריץ את המחלקה כנגד ה-test cases ובמקביל בודק בעזרת ה-test oracle אם התנהגות המימוש היא כפי שהוגדרה בתרשים המצבים.
הבדיקה עברה בהצלחה אם המערכת נמצאת במצב בו היא אמורה להימצא לפי מכונת המצבים, לאחר כל מעבר.
קיימים כמה כלים שעובדים בשיטה זו:
כלי שנכתב על ידי האקדמיה הרוסית למדעי המחשב.
מקבל מודל של המערכת שנכתב בשפות J@VA או C@++, השפות האלה הן שפות שנועדו למידול של מערכת שנכתבה בשפות c++, java.
המודל מגיע בצורה של pre-condition ו-post-condition לפונקציות ולמחלקות שבקוד.
ה-Test case מיוצרים על ידי ניתוח של המודל, כך שיגיעו לערכים קיצוניים במסלול ההחלטות (סוג של branch covering).
הכלי עובד ברמה של הקוד כלומר מייצר unitTests בצירוף עם test drivers (תוכנית שמריצה את הבדיקות).
הכלי היה בשימוש על ידי nortel כדי לבדוק מערכת הפעלה שפיתחו.
מקבל כקלט מודלים בשפות SimuLink, StateFlow
המודל מהודר ומתקבל סימולטור של המודל (איך המערכת אמורה להתנהג במצבים מסוימים).
מתוך הסימולטור הזה נגזרים ה-test case תוך כדי אפשרות לבחירת קריטריון הכיסוי של המודל (branches, states,
מדד לאיכות הכיסוי של סט בדיקות.
ישנם כמה קריטריונים ע"פ ניתן לקבוע את איכות הכיסוי:
path coverage - כמה אחוזים מהמסלולים האפשריים בקוד כוסו.
statement coverage - האם כל שורה בקוד רצה לפחות פעם אחת?
branch coverage - האם כל הסתעפות בקוד (if, while, for) קיבלה לפחות פעם אחת false ולפחות פעם אחת true?
כל כלי לייצור של test case עובד עם קריטריון כיסוי שונה, חלקם (כמו reactis) נותנים אפשרות לבחור.
במערכות גדולות לא ניתן להשיג כיסוי מלא ב-path coverage, דורש כמות אקספוננציאלית של test case ואין את הזמן הדרוש לייצר ולהריץ אותם.
ייצור של test case אבסטרקטיים - לא תלויים במימוש אלא רק במודל ניתן להריץ אותם לאורך כל תהליך הכתיבה של הקוד.
ניתן להעריך באופן יותר מדויק את איכות הכיסוי - ה-test case נבחרים לפי שיטת כיסוי מסוימת בצורה מובנה ואלגוריתמית.
ייצור והרצה אוטומטית של הבדיקות.
בחלק מהמקרים ניתן לספק test oracles (כמו ב-DAS BOOT).
דורש מידול ברמה מאוד גבוהה של המערכת - לוקח זמן רב ועלות כספית גבוהה.
Terrible Certainty (מאנגלית: כנות נוראה) הוא האלבום השלישי של להקת הת'ראש מטאל הגרמנית קריאייטור.
האלבום יצא לאור בספטמבר 1987. שיר 10 הוא גרסת כיסוי לשיר של להקת ההבי מטאל רייבן.
כל השירים נכתבו והולחנו על ידי מיל פטרוזה, למעט שיר 10.
רוברטו פיורטי - גיטרה בס
יורגן רייל - תופים, שירה בשיר 4
Tetrahymena (בתעתיק לעברית: טטרהימנה) הוא סוג של חד-תא במערכת הריסנית אשר מיניו מסוגלים, לצורך הישרדות, לשנות את צורת חייהם בין קומנסליזם לפתוגניות.
הם נפוצים במקווי מים מים מתוקים.
pyriformis משמשים כאורגניזם מודל במחקרים ביו-רפואיים.
בניגוד לאורגניזמים רבים בהם הזוויג מסווג לזכר ונקבה, מיני ה-Tetrahymena מסוגלים להתרבות בכמה צירופים שונים.
thermophila בעלי שבעה זוויגים ומסוגלים להתרבות ב-21 צירופים שונים.
Terravino היא תחרות יין בינלאומית הנערכת בישראל מדי שנה.
התחרות מתקיימת בפיקוח הארגון הבינלאומי של הגפן והיין (OIV) ובהשתתפות שופטים מומחי יין מכל העולם.
את התחרות מארגנת חברת איש הענבים ומנהלה המקצועי חיים גן.
התחרות נחשבת לאירוע היין הבינלאומי החשוב בישראל ומאפשרת חשיפה שיווקית ותדמיתית ליין הישראלי ברחבי העולם.
כן נותנת התחרות במה ליקבים קטנים אשר אין באפשרותם להשקיע משאבים בשיווק.
התחרות הראשונה נפתחה ב-8 ביוני 2006 במרכז הירידים בתל אביב.
בתחרות זו השתתפו 402 יינות ויקבים מ-17 מדינות, ביניהן צרפת, איטליה, ספרד וצ'ילה - יצרניות היין החשובות בעולם.
מישראל השתתפו בתחרות זו 60 יקבים.
מאז מתקיימת התחרות מדי שנה ברציפות, במיקומים שונים ברחבי ישראל.
בשנת 2010 התקיימה התחרות במלון דניאל על שפת ים המלח במטרה להשפיע על חברי תעשיית היין העולמית להצביע בעד ים המלח בתחרות הבינלאומית לבחירת שבעת פלאי עולם הטבע.
בשנת 2017 השתתפו בתחרות 628 יינות מ-30 מדינות שונות.
צוות השופטים מנה כ-40 טועמי יין מומחים מה.
היינות המתחרים מחולקים לקטגוריות על פי:
טווח המחירים: מיינות שעלותם בטווח 7–11$, ועד יינות שעלותם גבוהה מ-120$.
גודל היקב: יקבי בוטיק עד 10,000 בקבוקים, יקבי בוטיק עד 100,000 בקבוקים, יקבים מסחריים.
השיפוט מתבצע על ידי טעימות עיוורות של היינות, כלומר טועמי היין מעניקים את הציונים מבלי לדעת מאיזה יין טעמו.
הפרסים הניתנים ליינות הם מדליית כסף, זהב וזהב כפול.
Terremoto הוא סינגל שהוקלט על ידי הזמרת הברזילאית אניטה, בשיתוף עם הזמר קביניו.
השיר יצא לאור ב-1 בפברואר 2019, על ידי חברת התקליטים האחים וורנר, כסינגל שלא מתוך אלבום.
השיר הגיע למקום הראשון במצעד השירים הדיגיטליים של פורטוגל.
השיר נכתב על ידי אניטה, ג'פרסון ג'וניור ואומברטו טאוורס והמפיק שלו טרם נודע.
השיר הוא שיר בסגנון הדאנסהול.
בסמוך לצאתו, יצא הסינגל בפורמט של הורדה דיגיטלית.
שיר זה הוא הסינגל הראשון של אניטה שיצא בשנת 2019.
הווידאו קליפ הנלווה שצולם לשיר הועלה לערוץ היוטיוב של אניטה ב-1 בפברואר 2019. הקליפ בוים על ידי קונדזילה.
בתחילת הקליפ ניתן לראות את קביניו לובש מטפחת ראש צהובה, ולאחר מכן את אניטה.
נכון לדצמבר 2021, מונה הצפיות של הקליפ עומד על כ-316 מיליון צפיות.
Terrence Loves You (בעברית: טרנס אוהב אותך) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבומה הרביעי, Honeymoon.
השיר יצא לאור ב-21 באוגוסט 2015, כסינגל השיווקי הראשון מתוך האלבום על ידי חברות התקליטים אינטרסקופ ופולידור.
השיר הגיע למקום ה-188 במצעד הסינגלים הבריטי.
השיר נכתב על ידי לנה דל ריי ביחד עם ריק נואלס, והופק על ידי דל ריי, נואלס וקירון מנדזיס.
בשונה משאר שירי האלבום Honeymoon, השיר הוא שיר בסגנון הג'אז.
זוהי אחת מהפעמים הראשונות בהן דל ריי הוציאה שיר בסגנון זה.
האודיו הרשמי של השיר אשר הועלה לערוץ היוטיוב של לנה דל ריי צבר למעלה מ-11 מיליון צפיות.
"Tequila" (בעברית: "טקילה") הוא סינגל של הדיג'יי הבריטי ג'קס ג'ונס, התקליטן הצרפתי מרטן סולבג והזמרת הבריטית ריי, שיצא ב-21 בפברואר 2020. הסינגל נכתב על ידי ג'קס ג'ונס, מרטן סולבג, מארק ראלף, MNEK, רה, ג'ין ג'ין וג'יימי ספלנקס והופק על ידי ג'קס ג'ונס, אלכס טפר, מארק ראלף ומרטן סולבג.
נכון לספטמבר 2021, הסינגל הושמע למעלה מ-63 מיליון פעמים בספוטיפיי.
הווידאו קליפ של הסינגל יצא לראשונה בערוץ היוטיוב של ג'קס ג'ונס ב-21 בפברואר 2021. נכון לספטמבר 2021, הווידאו קליפ נצפה למעלה מ-13 מיליון פעמים.
"Tetris" (בעברית: "טטריס") הוא שיר של דוקטור ספין .
השיר יצא, על ידי חברות התקליטים פולידור רקורדס וקרפט רקורדס, ב-21 בספטמבר 1992.
השיר, אשר מבוסס על שיר העם הרוסי, קורובייניקי, נכתב על ידי ניקולאי נקראסוב, הוריקזו טנקה , אנדרו לויד ובר ונייג'ל רייט , והופק על ידי נייג'ל רייט.
זכויות היוצרים של השיר שמורות לנינטנדו.
טרמינל איקס אונליין בע"מ היא חברה ישראלית למסחר אלקטרוני העוסקת בייבוא, שיווק ומכירה מקוונת באתר החברה.
האתר מדורג במקום הראשון בדירוג עשרת אתרי האופנה המובילים ביותר ברכישות אופנה בקרב הקהל הישראלית על פי דירוג חברת SimilarWeb.
באתר נמכרים מוצרים למעלה מ-180 מותגים בינלאומיים, מותגי קבוצת פוקס ומותג פרטי של החברה המיועד לגברים, נשים וילדים.
בנוסף נמכרים באתר מוצרים של יוצרים ומעצבים מקומיים כחלק משיתוף פעולה של החברה עימם.
החברה נמצאת בבעלות קבוצת פוקס, ובשנת 2021 הונפקה בבורסה הישראלית לניירות ערך לפי שווי של 1.3 מיליארד ש"ח.
החברה הוקמה בשנת 2017 על ידי ניר הורוביץ וקבוצת פוקס, אשר השיקו באותה שנה את אתר המסחר המקוון.
בעת השקתו האתר הציע למכירה כ-40 מותגים, ומשלוח לבית הלקוח תוך 24 שעות מהמרכז הלוגיסטי של החברה באשדוד.
בעת הקמתה, החזיקה קבוצת פוקס כ-60% ממניות Terminal X, וערוץ הטלוויזיה "רשת" החזיק ב-25% נוספים.
בתפקיד יו"ר החברה כיהן הראל ויזל, הבעלים של קבוצת פוקס.
בשנת 2019 מכרה "רשת" את אחזקותיה בחברה לקבוצת XT שבבעלות אנשי העסקים עידן עופר ואודי אנג'ל.
בשנת 2021, איש העסקים אנדרס הולך פובלסן, הבעלים של חנות האופנה המקוונת הבריטית אסוס, רכש 8% ממניות החברה באמצעות זרוע ההשקעות שלו, חברת Heartland, תמורת כ-21.7 מיליון דולר.
במאי 2022 רכשה החברה 51% מחברת האופנה ואתר הסחר סיסטארז, ובכך הפכה Terminal X לבעלים של חברת אופנה.
ביוני 2022 החליטה החברה לסגור את המרכז הלוגיסטי באשדוד, ולהקים מרכז לוגיסטי חדש שישתרע על שטח של 32,000 מ"ר, במקום שבו שכן מפעל נגב קרמיקה בירוחם.
בעלי מניות עיקריים המחזיקים 79.72% מהחברה (נכון ל-2 בנובמבר 2022):
שאר המניות (20.8%) מוחזקות בידי הציבור.
Terms of Service; Didn't Read (בראשי תיבות: ToS;DR) הוא פרויקט קהילתי שמטרתו לנתח ולדרג את תנאי השימוש (TOS) ומדיניות הפרטיות של אתרי ושירותי אינטרנט מרכזיים.
כל היבט של תנאי השימוש או מדיניות פרטיות מוגדר כחיובי, שלילי או נייטרלי.
האתרים והשירותים מדורגים מ־A (הטוב ביותר) ל־E (הגרוע ביותר), בעזרת רשימת תבחינים מדורגים מקיפה שנבדקה על־ידי אוצרים מתנדבים.
הפרויקט מציע הרחבה לדפדפן בקוד פתוח עבור גוגל כרום, מוזילה פיירפוקס, מיקרוסופט אדג', ספארי ואופרה, המציגה את הציון ותיאור קצר של מדיניות הפרטיות לאתרי אינטרנט שנבדקו בפרויקט.
הפרויקט נוסד ביוני 2012 על ידי הוגו רוי, המתכנת מיכיל דה יונג והמעצב יאן־כריסטוף בורכרדט .
הוא הובל על ידי הוגו רוי, כשהיה סטודנט למשפטים.
בין מקורות ההשראה לפרויקט נמנים סיכומי תנאי השימוש באנגלית של Creative Commons ודירוג האנרגיה הגרמני למכשירים .
Terra Formars (בתרגום חופשי לעברית: טרה פורמרס, ביפנית: テラフォーマーズ) הוא סרט מדע בדיוני יפני משנת 2016. הסרט בוים על ידי והוא מבוסס על סדרת מאנגה בעלת , שנוצרה על ידי יו סאסוגה וקניצ'י טאצ'יבנה.
הסרט עלה לאקרנים ביפן ב-29 באפריל 2016.
עלילת הסרט מתרחשת בסוף המאה ה-26 ועוסקת במאמציהם של בני האדם ליישב את כוכב הלכת מאדים.
טרם תחילת הסרט, בני האדם שלחו למאדים תיקנים בספינת חלל לכוכב וכעת, המתיישבים העתידיים שמגיעים לכוכב נאלצים להילחם בתיקנים, שהפכו ליצורים מואנשים.
במאה ה-21, בעקבות התפוצצות אוכלוסין בכדור הארץ, מדענים החלו לחקור את האפשרות ליישב את כוכב הלכת מאדים.
השלב הראשון בתוכנית היה לשתול זרעי אזוב בכוכב בתקווה שאלו יספגו את אור השמש ובכך תיווצר אטמוספירה וטמפרטורת הכוכב תעלה.
בנוסף, המדענים שולחים לכוכב תיקנים על מנת שאלו יפיצו את הזרעים על פני הכוכב.
500 שנה לאחר מכן, בשנת 2599, משלחת בני אדם נשלחת לכוכב על מנת לטהר אותו מהתיקנים ולהכינו להתיישבות.
צוות המשלחת מורכב מפושעים שנשלחו למשימה בתמורה למחיקת רישומם הפלילי.
המשלחת עושה דרכה למאדים על גבי ספינת החלל "BUG 2" ("חרק 2") ולומדים שתהליך ההארצה בוצע בהצלחה.
הצוות משחרר פצצה נגד תיקנים, אך לאחר מכן בשיטוטם על פני הכוכב, הם לא מוצאים תיקנים מתים.
בסופו של דבר, הצוות נתקל בתיקנים שגדלו לגודל אנושי האוחזים באלות שמצליחים להרוג שניים מחברי המשלחת בעזרת מהירות וכוח על אנושיים שברשותם.
חברי המשלחת מסיקים שיצורים אלו הם אותם תיקנים שנשלחו בעבר, שחוו גדילה מואצת בעקבות תנאי הכוכב.
במטרה להילחם ביצורים, חברי המשלחת קיבלו נסיוב מיוחד שהזרקתו מעניקה להם כוחות על אנושיים.
חבר משלחת בשם גוד לי נלהב מלקבל את הנסיוב, במחשבה שהוא יוכל להחזיק בכוחות עם שובו לכדור הארץ.
במהלך שיטוטו, לי מזריק לעצמו את הנסיוב במהלך מפגש עם שני תיקנים.
הנסיוב משנה את המבנה הגנטי שלו והופך אותו ליצור דמוי , עם היכולת לירות אש מגופו.
התיקנים שורדים את התקפותיו של לי והורגים אותו לאחר מכן.
תיקן ענקי מטפס על גבי ספינת החלל, חודר את שכבת השריון שלה והורג שניים מהמתיישבים, לאחר מכן נופל מהספינה.
קפטן דוג'ימה מזריק לעצמו את הנסיוב והופך ליצור דמוי נמלת קליע עם היכול להרים משקל הכבד פי מאה ממשקלו.
דוג'ימה הורג את התיקן הענקי בעזרת כוחותיו.
נחיל ענק של תיקנים מסתער על ספינת החלל בזמן שחלק מחברי המשלחת נשלחים לספינה "BUG 1", הספינה שהביאה את התיקנים למאדים במטרה לקחת ממנה חלק שבעזרתו הם יוכלו לתקן את הספינה שלהם ולשוב לכדור הארץ.
חבר משלחת בשם טאזוקה מזריק לעצמו את הנסיוב והופך ליצור דמוי , לאחר מכן מתיישב על קצהו של רכב החלל (שלוקח אותם לספינה BUG 1) ויורה אש, בעזרתה הרכב מתקדם מהר יותר ומספר תיקנים נהרגים.
קפטן חוליית החיפוש וחבר נוסף בשם איצ'ירו נשארים מאחור במטרה להגן על הספינה מול הסתערות התיקנים.
איצ'ירו מזריק לעצמו את הנסיוב והופך ליצור דמוי , לאחר מכן הוא מסיר את החמצן מהספינה והתיקנים נהרגים מחנק.
הצוות שנשלח ל-BUG 1 נתקל בנחיל של תיקנים, אך מצליחים להתחמק מהנחיל ולהמשיך בדרכם.
גל נוסף של תיקנים מופיע והצוות חושש שטאזוקה לא ישרוד מתקפה נוספת, לכן חברת משלחת אחרת בשם אוסאקו מתנדבת לסייע לו.
אוסאקו מזריקה לעצמה את הנסיוב והופכת ליצור דמוי , חרק בעל שריון עבה שמסוגל לשרוד פגיעות קיצוניות.
חברת המשלחת מרי מצטרפת אליה, מזריקה לעצמה את הנסיוב והופכת ליצור דמוי , בעל היכולת להסוות את עצמו.
השתיים מגינות על טאזוקה במלחמתו נגד הגל השני של התיקנים.
השלושה מושלכים מהרכב ונהרגים על ידי התיקנים.
במקביל, רכב החלל עובר לטייס אוטומטי וממשיך את מסעו לספינה BUG 1.
שאר חברי צוות הסיור מגיעים ל-BUG 1 ומגלים שהספינה ניסתה לשלוח מידע חזרה לכדור הארץ.
מחוץ לספינה, שני חברים נוספים נורים על ידי תיקנים שמחזיקים בנשק חם.
מתברר שקו הונדה, האדם ששלח את המשלחת למאדים, מתקשר עם התיקנים על פני הכוכב, שלהם אינטליגנציה אנושית.
שוקיצ'י קומאצ'י, אחד מחברי המשלחת מזריק לעצמו את הנסיוב והופך ליצור דמוי צרעת ענק אסייתית, בעוד חבר משלחת אחר בשם ג'ים מוטו מזריק לעצמו את הנסיוב והופך ליצור דמוי , לו רגליים חזקות במיוחד.
חברת המשלחת מינה אובארי מזריקה לעצמה את הנסיוב והופכת ליצור דמוי , חרק טורף.
לאחר הקרב מול התיקנים, השלושה מוצאים פירמידה ענקית על פני כוכב הלכת.
חברת משלחת בשם אסוקה מוריקי, שנשארה על ספינת החלל BUG 2, מזריקה לעצמה את הנסיוב והופכת ליצור דמוי אמפולקס קומפרסה, לו היכולת לשלוט על גופם של התיקנים.
אסוקה מחזירה לחיים את איצ'ירו בעזרת מים (מכיוון שהחרק אליו הוא השתנה לא מת, אלא נכנס לתרדמת ומתעורר באמצעות מים), לאחר מכן השניים מטיסים את הספינה בחזרה לכדור הארץ שעל גביה ביצה של תיקן.
במהלך הטיסה, הביצה בוקעת והתיקן הורג את איצ'ירו.
מופתע מהיתרון האבולוציוני שהתיקנים רכשו, קו הונדה מצווה עליהם להחזיר את ספינת החלל בחזרה לכוכב מאדים.
התיקנים שנמצאים על גבי הספינה קוראים לתגבורת ובמהרה, תיקנים במאדים מתעופפים ומחזירים את ספינת החלל לקרקע.
בחזרה במאדים, התיקנים נלחמים נגד חברי המשלחת שנותרו, שהזריקו לעצמם את הנסיוב במטרה להילחם בתיקנים.
במהלך הקרב, חברי המשלחת מגלים שהזרקת מנה שנייה של הנסיוב משפרת את כוחותיהם, אך יותר מידי הזרקות יגרמו להם להיתקע בצורת החרק לנצח.
ג'ים מזריק לעצמו את הנסיוב בפעם השלישית ושוקיצ'י מנסה להגן עליו, אך נפצע.
נאנאו, אחת מחברי המשלחת שהייתה בתרדמת, מתעוררת ומתגלה שבגופה ישנו ד.נ.א של טוואי המשי והיא מפזרת אבקנים דליקים על התיקנים בספינה.
אחד התיקנים יורה על נאנאו ונוצר פיצוץ שהורג את נחיל התיקנים ואת נאנאו עצמה.
ג'ים ושוקיצ'י בורחים מהפיצוץ ועפים הרחק מהספינה, אך מתרסקים וג'ים מוצא את מותו.
שוקיצ'י, שחס על חייו של מנהיג התיקנים, עולה על הספינה ומתעמת עם איצ'ירו.
איצ'ירו מציל את שוקיצ'י ומציע שהשניים יחזרו ביחד לכדור הארץ.
עם מנוסתם, מנהיג התיקנים מונע מהשאר לרדוף אחריהם לאחר ששוקיצ'י חס על חייו.
בחזרה בכדור הארץ, סגניתו של קו הונדה, סאקאקיברה מפחדת מתגובת הרשויות לאור מעשיו של הונדה.
הונדה מודה שאם הספינה תגיע לכדור הארץ, הם יועמדו למשפט ומציע לרסק את החללית בחלל, לאחר מכן לעזוב את יפן ולרדת למחתרת.
סאקאקיברה (שמתגלה כסוכנת חשאית של הממשלה היפנית) מנסה לירות בהונדה, אך הוא עוצר את הקליע ומשליך עליה עכביש מכני שמרסס על גופה רעלן והורג אותה.
הסרט מסתיים כששוקיצ'י ואיצ'ירו בדרכם לכדור הארץ ומשוחחים על עתידם.
שוקיצ'י מתכנן לקבור את נאנאו ואת שאר חברי הצוות, לאחר מכן מתכנן לחזור שוב למאדים.
רינקו קיקוצ'י – אסוקה מוריקי.
האתר Rotten Tomatoes העניק לסרט ציון של 35% טריות על סמך פחות מ-50 ביקורות.
"Teresa & Maria" (בעברית: "תרזה & מריה") הוא סינגל שהוקלט על ידי הזמרות האוקראיניות אליונה אליונה וג'רי הייל.
הוא מתואר כשיר על תקווה בהשראת הנזירה האם תרזה ומרים, אם ישו.
נכתב על ידי אליונה אליונה, אנטון צ'יליבי, איוואן קלימנקו ויאנה שמאייבה, ויצא לאור ב-11 בינואר 2024 דרך חברת התקליטים אנקו מיוזיק.
נבחר לייצג את אוקראינה באירוויזיון 2024, שנערך במאלמה שבשוודיה.
הוא דורג בערב הגמר במקום השלישי עם 453 נקודות.
"Teresa & Maria" נכתב והולחן על ידי אליונה אליונה, אנטון צ'יליבי, איוואן קלימנקו ויאנה שמאייבה.
בעברה שלחה שמאייבה לתאגיד השידור האוקראיני מספר שירים שונים שהשתתפו בתהליכי הבחירה של המדינה לתחרויות האירוויזיון, כמו ב-2020 וב-2023. לדברי הצמד, "Teresa & Maria" מנסה לעורר תקווה בעם האוקראיני, שספג מהלומה קשה עקב מלחמת אוקראינה–רוסיה, באמצעות שתי דמויות קדושות בנצרות, האם תרזה ומריה הבתולה, אם ישו.
שתי דמויות אילו אין במרכז הטקסט, אלא תפקידן לסמל "צדקה, אהבה ואיחוד".
בראיונות אחרים התייחסו השתיים לביקורות המופנות כלפי האם תרזה בדבר מרפאותיה בהודו.
בראיונות נוספים טען הצמד כי השיר מאדיר את המאזינים לקחת אחריות על מעשיהם, כדי לשפר את עתידם.
הוא קובע שאושר הופך להיות בר השגה רק כשאדם מחפש אותו או יוצר אותו בעצמו.
בנוסף, נחשף כי "Teresa & Maria" הוא שיר העצמה למען נשות אוקראינה.
לטענת שתי הזמרות, שיתוף הפעולה ביניהן נוצר כתוצאה מהערצה הדדית ליכולות השירה שלהן.
ב-12 בינואר 2024 נודע כי הן עתידות להשתתף בקדם הלאומי של אוקראינה לאירוויזיון 2024 – Vidbir 2024.
ב-7 ביולי 2023 אישרה חברת השידור הציבורי הלאומית של אוקראינה על השתתפותה של המדינה באירוויזיון 2024. היא הפיקה את המהדורה השמינית של הקדם המסורתי האוקראיני לאירוויזיון, Vidbir, בן 11 משתתפים.
הוא שודר ב-3 בפברואר 2024. זהות הזוכה נקבעה באמצעות שילוב שווה בין הצבעות השופטים לקולות הקהל, כשלכל קבוצת הצבעה הוקצו 11 נקודות.
ב-12 בינואר 2024 נודע כי צמד הזמרות עתיד להשתתף ב-Vidbir 2024. ההכרזה על תוצאות ההצבעה נאלצה להידחות ביום בשל כשלים טכניים במהלך משדר הגמר.
לכן, ב-4 בפברואר הוכרז כי הצמד ניצח בתחרות, ונבחר לייצג את אוקראינה באירוויזיון 2024 עם "Teresa & Maria".
כחלק מקידום השיר לקראת התחרות אישרו אליונה אליונה וג'רי הייל את השתתפותן במרתון LRT RADAROM בווילנה שבליטא, שנערך כדי לגייס כספים עבור צבא אוקראינה.
כמו כן, הופיעו ב-PrePartyEs במדריד ב-30 במרץ ובקונצרט האירוויזיון באמסטרדם ב-13 באפריל.
ב-12 באפריל הופיעו בתוכנית האירוח ההולנדית Sophie & Jeroen, ששודרה ב-NPO 1. קדם ליציאתן למאלמה הודיעו אליונה אליונה והייל כי הן עתידות לשתף פעולה עם "אחדות24", פלטפורמה מקוונת לתרומת כספים לאוקראינה, כדי לגייס 10 מיליון הריבניה לטובת בנייה ושיפוץ של בית ספר מקומי.
עוד הצהירו כי אם ינצחו יבחרו למכור את הגביע, ולתרום את הכסף לאוקראינה.
אוקראינה שובצה לחלקו הראשון של חצי הגמר הראשון, שנערך ב-7 במאי.
אוקראינה הופיעה חמישית, אחרי אירלנד ולפני פולין.
הופעתן של שתי הזמרות נפתחה בשירתה של הייל על רקע שביל צהוב.
היא לבושה בשמלת שמנת עם עיטורי ברזל על כתפה הימיני וידה השמאלית.
כשמתחיל הבית הראשון מוקרן נהר מים ששוטף את החול הצהוב כרמיזה לדגל אוקראינה.
בפזמון הראשון עולה הייל על מעין סלע גבוה, כשמאחוריה מוקרנים אורות המדמים שיגורי רקטות ממלחמת אוקראינה–רוסיה.
אליונה אליונה עולה לבמה עם תחילת בית הראפ שלה.
היא לבושה בחליפת שמלה בגווני כסף, שחור ולבן.
במהלך השידור בטלוויזיה המצלמה רעדה, כדי לתת הרגשת פיצוץ כמו במלחמה.
מיד אחר כך מוקרן במסך הגדול סרטון של הייל מבצעת את מילות השיר.
המופע נגמר כששתי הזמרות שכובות על הרצפה, ולצידן נשים בלבוש אוקראיני מסורתי.
בסוף המופע הוכרז כי אוקראינה סיימה את הערב בין עשר המדינות שהעפילו לשלב הגמר.
מאוחר יותר התברר כי אוקראינה דורגה במקום השני עם 173 נקודות.
אוקראינה שובצה להתחרות בהתאם להחלטת המפיקים.
אוקראינה שובצה כהופעה השנייה, אחרי שוודיה ולפני גרמניה.
לבסוף הגיעו הייל ואליונה אליונה למקום השלישי עם 453 נקודות.
"Teresa & Maria" זכה לביקורות חיוביות לרוב.
באתר Wiwibloggs, המכיל מספר ביקורות שונות, צבר השיר דירוג ממוצע של 7.73/10 – המקום החמישי מתוך 37 שירי אירוויזיון 2024 בטבלת הדירוג הכללית של האתר.
ESC Bubble דירג את "Teresa & Maria" במקום הרביעי מתוך 15 המדינות המשתתפות בחצי הגמר הראשון.
ג'ון אובריאן מ-Vulture דירג אותו במקום הרביעי מתוך 37 שירי אירוויזיון 2024, ושיבח את הצמד את יכולות הווקאלית.
דורון להב מ-ESC Beat מיקם את השיר אותו הדבר, וציין כי הוא קליט ומרגש.
אזור תאריך פורמטים חברת תקליטים הערות עולם 11 בינואר 2024 הורדה דיגיטלית הזרמת מוזיקה אנקו מיוזיק
טראריה הוא משחק פעולה-הרפתקאות מז'אנר ארגז חול.
המשחק פותח על ידי חברת Re-logic.
כשיצא בשנת 2011, היה זמין רק לפלטפורמת ה-Windows, אך מאז השתכלל ונתמך על ידי פלטפורמות נוספות, לרבות Xbox, פלייסטיישן, נינטנדו סוויץ', מקינטוש ועוד.
טראריה מתנהל בגרפיקה דו־ממדית מפוקסלת, בה לשחקן המשוטט בעולם יכולת לחצוב ולשבור בלוקים, ולהילחם באויבים וירטואליים אשר משובצים בנקודות שונות במפת העולם.
כמו כן, על השחקן לעשות את אשר ביכולתו כדי להשיג חפצים, אשר יעזרו לו הדרגתית להתקדם בעלילה.
חברת Re-logic החלה לעמול על פיתוח המשחק בינואר של שנת 2011, כאשר תשתית המשחק הייתה Microsoft XNA והקוד נכתב בשפת סי שארפ.
בספטמבר של שנת 2012, הודיע אנדרו 'Redigit' ספינקס, שיתבצע 'פורט' אשר יאפשר למשתמשי Xbox 360 וכן פלייסטיישן 3 לשחק גם הם, בטראריה.
Tetrahedron Letters הוא כתב עת שבועי בין-לאומי לפרסום מהיר של מאמרי מחקר מקוריים מלאים בתחום הכימיה האורגנית.
בשנת 2022 קבעו "Journal Citation Reports" שלכתב העת יש אימפקט פקטור של 1.8.
Tha Last Meal (הסעודה האחרונה) הוא אלבום של סנופ דוג (Snoop Dogg) שיצא בשנת 2000. האלבום היה האחרון שהוציא הראפר בחברת התקליטים של מאסטר פי נו לימיט רקורדס (No Limit Records) ומשם השם לאלבום.
"הארוחה האחרונה" הוא ביטוי לארוחה האחרונה שמקבלים נידונים למוות לפני הוצאתם להורג ובה הם רשאים לבקש כמעט כל דבר והשף של הכלא מכין להם.
הסינגל 'Wrong Idea' בשיתוף באד אזז יצא גם באלבומו של באד אזז שיצא בחברת התקליטים דוגיסטייל רקורדס.
באחד הסינגלים סנופ דוג מתייחס לפרשת מוניקה לווינסקי והרגיז את מקורביה של לווינסקי כשקרא לה זונה.
"Tha Crossroads" הוא שיר הקדשה מאת הלהקה בון ת'אגס אן הרמוני לראפר Eazy-E ששוחרר לאחר שמת ב-1995. הסינגל זכה בפרס גראמי והוא בין השירים המפורסמים ביותר של הלהקה.
הרמיקס הרשמי, "(Tha Crossroads (Tha Flesh Flip Remix", כולל את החבר החמישי פלאש אן בון ובתים חדשים וישנים של חברי הלהקה.
במקור הוקדש השיר לחבריהם המתים של הלהקה ונקרא "Crossroads", אך לאחר מותו של איזי אי הם החליטו לשנות את שם השיר ל-"Tha Crossroads".
השיר מבוצע על ידי חברי להקת בון ת'אגס אן הרמוני (קרייזי בון, לייזי בון, ביזי בון ווויש בון).
השורות המהירות המאופיינות לחברי הלהקה, מוחלפות בשירה איטית יותר מבדרך כלל, ללא בוטות והרגשה של עצבות.
לאחר שקיבלו חברי הלהקה שבחים רבים על השיר, החליטו להוסיף אותו לאלבום E 1999 Eternal.
השיר היה להצלחה עולמית והיה בראש המצעדים במספר מדינות, כולל את המצעדים של בילבורד ומצעדיה של בריטניה.
Tha Doggfather הוא אלבום הסטודיו השני של הראפר האמריקאי, סנופ דוג.
האלבום עוקב אחר אלבום הבכורה של סנופ, Doggystyle, ראה אור כ-3 שנים אחריו, בשנת 1996, תחת חברת התקליטים Death Row Records והוא האלבום האחרון של הראפר שיצא בה.
האלבום הופץ מחדש ביולי 2005. אמנם האלבום הגיע למקום הראשון במצעד הבילבורד 200, כשמכר מעל 478,000 עותקים בשבוע הראשון לצאתו, אך הוא לא הצליח להגיע להצלחה המסחרית של Doggystyle, רבים טוענים שזה בשל חוסר מעורבותו של ד"ר דרה בהפקת האלבום.
האלבום ראה אור בסה"כ כשבוע לאחר צאת האלבום The Don Killuminati: The 7 Day Theory, האלבום הראשון של הראפר טופאק שאקור, שיצא לאחר מותו, אשר הגיע גם למקום ה-1 במצעד הבילבורד 200 בשבוע צאתו.
למרות חוסר הצלחתו המסחרית ביחס ל-Doggystyle (מכר 2 מיליון עותקים לעומת 6 מיליון), האלבום זכה לביקורות חיוביות ברובן.
Tha Blue Carpet Treatment הוא אלבום האולפן השמיני של הראפר האמריקאי, סנופ דוג.
הוא יצא לאור בנובמבר 2006 תחת חברת התקליטים גפן רקורדס.
המונח "Blue Carpet" בשם האלבום מתכוון לשטיח האדום המשמש באירועים רשמיים.
הצבע הכחול מסמן את הצטרפות סנופ לכנופיית הרחוב "קריפס", שלובשת בדרך כלל כחול ונמנעת מהצבע האדום, המשויך לכנופיה היריבה שלה, בלאדס.
סנו פדוג עבד על האלבום כ-9 חודשים.
האלבום הגיע בהופעת הבכורה שלו במצעד הבילבורד 200 למקום ה-5.
Tha Blue Carpet Treatment הגיע למעמד אלבום זהב בארצות הברית, כשמכר ב-2006 מעל 600,000 עותקים.
הוא זכה לביקורות מקצועיות טובות מאוד לרוב, והניב 5 סינגלים.
דה דוג פאונד , ידועים גם כ-.D.P.G, הוא הרכב היפ הופ אמריקאי, הכולל את הראפרים קורופט ודאז דילינגר.
הצמד הוקם ב-1992, כאשר הם חתמו בחברת התקליטים דת' רואו רקורדס.
הצמד הופיעו לראשונה באלבומו הראשון של הראפר ד"ר דרה, The Chronic.
הם גם הופיעו באלבום הראשון של הראפר סנופ דוג, Doggystyle, ובפסקול של הסרטים Murder Was the Case ו-Above the Rim.
האלבום הראשון שלהם Dogg Food יצא ב-1995 ונמכרו כ-2 מיליון עותקים של האלבום.
.D.P.G.C (קיצור של Dogg Pound Gangsta Crips) הם "המשפחה המורחבת" של הלהקה, שכוללת את האומנים: דה דוג פאונד, סנופ דוג, נייט דוג, סופאפליי, Lil' ½ Dead ,Big C-Style ,Techniec ,באד אזז ,RBX, Lil' C-Style ,Tha Eastsidaz ואחרים.
The Dogg Pound Gangstaz מתארחים באלבומים ובפרויקטים אחד של השני.
לפני שהאלבום The Chronic יצא, קורופט ודאז היו זמרי סולו, אולם השמועות לכימיה שבין השניים בזמן שהם מקליטים את האלבום, ד"ר דרה אמר שהם מרכיבים להקה ביחד.
השניים התארחו יחד באלבום Doggystyle ובמספר שירים אחרים כדה דוג פאונד.
בין השנים 1993–1994, הלהקה סייעה לראפר אם סי האמר באלבום החמישי שלו, The Funky Headhunter, יחד עם שוג נייט ו-Whole 9.
בשנת 1995, הם הוציאו לאור את האלבום הראשון שלהם, Dogg Food, תחת הלייבל דת' רואו רקורדס.
האלבום הגיע למקום 1 במצעד בילבורד 200 והוכתר פעמיים כאלבום פלטינה.
"Let's Play House" היה הסינגל הגדול מהאלבום, שהגיע ל-50 השירים הכי הטובים של המצעד בילבורד הוט 100. הסינגל "New York, New York" הוכרז כשיר המועדף של MTV.
באוקטובר אותה השנה, טופאק שאקור שוחרר בערבות על ידי שוג נייט (הבעלים של דת' רואו רקורדס) בתמורה לשחרור ארבעת האלבומים הבאים שלו בלייבל דת' רואו.
טופאק צירף את חבריו: דה דוג פאונד וסנופ דוג על מנת להקליט איתו את האלבומים.
בספטמבר 1996 נרצח טופאק שאקור בלאס וגאס, נבדה.
קורופט ודאז הושפעו מכך בכך שהיה להם קשה להוציא לאור יצירות שלהם לאחר המוות של שאקור.
7 שנים לאחר מכן (ב-2003) דאז אמר בראיון: "אני עכשיו מאמין ששוג נייט היה אחראי לרצח של טופאק".
באותה השנה הם התארחו באלבום השני של סנופ דוג Tha Doggfather.
לאחר שדאז וקורפט עזבו את דת' רואו רקורדס, הם החלו לעבוד על אלבומם השני, Dillinger & Young Gotti, שיצא ב-2001. לאחר הוצאת האלבום דה דוג פאונד יצאו מדת' ראו באופן מלא כהרכב, שוג נייט טען שהשם "דה דוג פאונד" ומספר שירים שהוקלטו לפני שההרכב עזבו את הלייבל בבעלותו.
כדי למנוע מאבק משפטי, דאז שינה את שם ההרכב ל-.D.P.G (קיצור של Dogg Pound Gangstaz).
ב-2001 הוציא שוג נייט לאור אלבום של דה דוג פאונד תחת השם "2002", שכלל שירים שלא פורסמו של ההרכב.
דאז אמר בראיון כתגובה על שחרור האלבום: "שוג נייט גנב כמה שירים שהוא יכל למצוא של DPG".
במהלך השנים לדה דוג פאונד היה סכסוך עם Bone Thugs-n-Harmony, בשל סכסוך בין דת' רואו רקורדס עם הלייבל Ruthless Records של Eazy-E.
הסכסוך הסתיים כאשר סנופ דוג וקורופט התארחו בשיר של קרייזי בון "The War Iz On" מתוך האלבום Thug Mentality 1999. קורופט גם התארח בשיר "Kurupted Flesh" של הראפר פלאש אן בון.
ב-2008 התארח קרייזי בון באלבום של דאז Only on the Left Side בשיר "Meal Ticket" ולאחר מכן בשיר "Money Fold'N" מתוך האלבום של דה דוג פאונד That Was Then, This Is Now.
דה דוג פאונד היו גם מעורבים בסכסוך עם הראפר B.G.
Knocc Out ועם הראפר דרסטה שהיו חבריו של Eazy-E.
דה דוג פאונד יחד עם סנופ דוג עשו שיר דיס על What Would You Do" ,B.G.
Knocc Out ודרסטה החזירו להם בשיר "D.P.G.
Killa" מתוך האלבום המשותף שלהם "Real Brothas".
דה דוג פאונד התערבו גם בסכסוך שבין שוג נייט וטופאק לבין הלייבל באד בוי רקורדס של שון קומבס ושל הנוטוריוס בי.
ג'י.; דאז וקורופט הרחיבו את הסכסוך עם השיר "New York, New York" כנגד הראפרים Capone-N-Noreaga ,Tragedy Khadafi ומוב דיפ.
בסוף שנת 2002, קורופט הפתיע את כל DPGC ואת המעריצים של ההרכב, כשהוא חזר לדת' רואו רקורדס כסגן נשיא הלייבל תחת שוג נייט.
דאז, סופאפליי, סנופ דוג ושאר חברי DPGC ראו בחזרה לדת' רואו כבגידה.
דאז עשה עליו שני שירי דיס: "U Ain't Shit" עם הראפר Bad Azz ו-"I Don't Give a Fucc" עם הביט של השיר "In Da Club" של הראפר 50 סנט.
כתגובה על כך קורופט החזיר לו עם מספר שירי דיס עליו באלבום Originals, שהידוע בהם הוא השיר "(Eat a Dicc (Fucc Daz".
האיחוד, פרסומים חדשים ופרויקטים עתידיים (2005 – היום)
ב-2005 יישבו דאז וקורפט את המחלקות שהיו ביניהם, וקורופט עזב את דת' רואו רקורדס.
קורופט ודאז התחילו לעבוד על האלבום השלישי שלהם, Dillinger & Young Gotti II: Tha Saga Continuez, שיצא ב-2005.
ב-2006 הוציאו דה דוג פאונד לאור את האלבום Cali Iz Active תחת הלייבל של סנופ דוג, דוגי סטייל רקורדס.
הם ארחו אומנים רבים מ-DPGC, כמו: דה ליידי אוף רייג', סופאפליי ו-RBX.
ב-27 במרץ 2007 הוציאו דה דוג פאונד לאור את אלבומם החמישי Dogg Chit תחת לייבל עצמאי.
באוגוסט 2007 היו שמועות שההרכב נמצא במשא אומתן לחתימה בלייבל קאש מאני רקורדס, אך בסוף הם לא הצטרפו ללייבל.
ב-2 בדצמבר 2012, ההרכב הוציא לאור את המיקסטייפ That's My Work Vol.
1 בשיתוף פעולה עם סנופ דוג.
Thalys (מבוטא טאליס - השם חסר משמעות והומצא על ידי מחשב) הוא שירות רכבות מהירות בינלאומי, שהחל כקו הרכבת המהיר בין פריז לבריסל.
מסילת הרכבת של ה-Thalys משותפת עם היורוסטאר ועם שירות הרכבות הצרפתי TGV.
ה-Thalys מקשר בין פריז, אמסטרדם, אוסטנדה, קלן ואסן, והשירות מופעל על ידי Thalys International.
החברה מפעילה שירות עונתי גם למרסיי ולבור-סן-מוריס.
בשנת 2012 נסעו כ-6.6 מיליון נוסעים ברכבות החברה.
ההחלטה להקים קו רכבת מהיר בין פריז, בריסל, אמסטרדם וקלן התקבלה ב-1987. ב-28 בינואר 1993,
SNCF, NMBS/SNCB, Nederlandse Spoorwegen ודויטשה באן חתמו על הסכם להפעיל במשותף את הקו תחת השם Thalys, וב-1995 הוקמה Westrail International על ידי חברות הרכבות של צרפת ובלגיה על מנת להפעיל את השירות.
ב-4 ביוני 1996 יצאה הרכבת הראשונה מפריז.
זמן הנסיעה לבריסל היה 2:07 ולאמסטרדם 4:47.
בשנת 1997 הושלמה הבניה של מסילת הרכבת HSL 1, המחברת בין הגבול של צרפת ובלגיה לבריסל.
חיבור זה איפשר לרכבת לנסוע במהירות של 300 קמ"ש לאורך כל הדרך.
ב-14 בדצמבר 1997 יצאה רכבת ה-Thalys הראשונה מפריז שנסעה על מסילת HSL 1. זמן הנסיעה מפריס לבריסל קוצר ל-1:25. באותו הזמן שירות ה-Thalys החל לפעול בקלן ואאכן בגרמניה, ובערים ברוז', שרלרואה, גנט, מונס ואוסטנדה בבלגיה.
השירות בין פריס ובריסל זכה להצלחה רבה ותוך זמן קצר השירות הגיע לתפוסה מלאה.
ב-19 בדצמבר 1998 החל שירות עונתי לאתרי הסקי במרסיי ובור-סן-מוריס.
במאי 1999 נפתח קו מהיר חדש לנמל התעופה שארל דה גול, והחל שירות רכבות ישירות מבריסל לנמל התעופה, יחד עם הסכמי שותפות קוד עם אייר פראנס, אמריקן איירליינס ונורת'ווסט איירליינס.
ב-28 בנובמבר 1999 החברה שינתה את שמה ל-Thalys International.
באפריל 2001 הודיעה אייר פראנס על ביטול קו הטיסות פריס-בריסל, עקב חוסר רווחיות.
במקום הטיסות חתמה החברה על הסכם קוד-שרינג עם Thalys.
השירות בין בריסל לקלן שודרג בדצמבר 2002 כשרכבות ה-Thalys החלו לנסוע על מסילת הרכבת HSL 2 (מסילת רכבת בין לוון לאנס).
בשנת 2003 החל שירות לנמל התעופה של בריסל.
ב-2009 קוצר זמן הנסיעה בין בריסל וקלן ב – 19 דקות כשנפתחה מסילה חדשה – HSL 3 המקשרת בין לייז' לאאכן.
בניית המסילה הושלמה בשנת 2007, אך רכבות ה-Thalys החלו להשתמש במסילה זו רק ב-2009 מכיוון שהרכבות לא צוידו באותה תקופה במערכת האיתות ETCS (לפני כן המסילה הייתה בשימוש ה-ICE, שירות הרכבות המהיר בגרמניה).
טזה הוא סרט קולנוע אתיופי מסוגת דרמה משנת 2008 אשר נכתב ובוים על ידי הבמאי והמפיק היילה גרימה.
הסרט זכה בפסטיבל הסרטים הפאן-אפריקאי לקולנוע וטלוויזיה של ואגאדוגו בשנת 2009. זהו אחד הסרטים המוצלחים של גרימה אשר משך את תשומת הלב לראשונה באמצע שנות ה-70 עם הסרט "Harvest: 3000 Years", שמגולל את סיפורה של משפחת איכרים אתיופית הנאבקת לשרוד תחת הפיאודליזם האתיופי ארוך השנים.
אולם הסרט צולם בתקופה בה שלטונו של הקיסר האתיופי היילה סלאסי כבר התמוטט.
הסרט הוביל לעימות ראשוני של גרימה כבמאי עם שלטון החונטה הצבאית האתיופית, שהחליף את שלטונו של היילה סלאסי.
המשטר החדש הכריז על סרטו של גרימה כ"רכושו של העם האתיופי", והיה מוכן לאפשר לו לעשות סרט נוסף במולדתו רק בתנאי שיסכים לקבל את מה שהם כינו לדבריו, "השיפוט שלהם על עבודתו".
גרימה מתאר כי בנקודה זו הדבר הראשון שרצה לעשות הוא לקחת את הטיסה הראשונה מאתיופיה לארצות הברית משום שבאותו רגע הבין כי החופש שלו נלקח ממנו.
ב-4 במרץ 1975 הדרג הכריז על תוכנית להפיכת אתיופיה לסוציאליסטית ולכן החונטה החלה במערכת של רפורמה אגררית שהייתה קיצונית בהשוואה למונחים סיניים וסובייטים, תחת תוכנית זאת הממשלה הלאימה כל אדמה כפרית וביטלה את תשלום המשכנתאות.
רבים מאוכלוסיית אתיופיה תמכו במהלכים אלו שפגעו באצילים ואפילו התקיימה הפגנת תמיכה של סטודנטים בדרג ובמנגיסטו.
הסיסמאות של התוכנית הממשלתית היו "ההסתמכות העצמית" "הכבוד של עבודה" ו-"העליונות הטובה של השותפות" סיסמאות אלו הומצאו על מנת להילחם בבוז הנפוץ בקרב רבים על עבודה פיזית שהיו עמוקות ביותר והיחס אליהם היה קשור למצבו של אותו אדם.
ההיבט המרכזי של הסוציאליזם האתיופי היה רפורמה אגררית.
ב-1975 הדרג החל בתוכנית לשנוי כלכלת אתיופיה ממערכת פיאודלית-קפיטליסטית לכלכלה סוציאליסטית מהסוג של הגוש המזרחי שבאותו הזמן סחף מדינות עולם שלישי ברחבי העולם.
בעקבות זאת כל האדמות הכפריות, הכנסייה האורתודוקסית האתיופית, המשפחה הקיסרית והאצילים העשרים נושלו מנכסיהם ומכספם.
בנוסף לכך כל החברות שפעלו באתיופיה הולאמו ללא שום קבלת פיצוים.
בינואר ופברואר כל עסק פרטי-עירוני כושל, בתים ודירות הולאמו.
עסקים פרטיים כגון בנקים, חברות ביטוח, וחברות סחר גדולות הולאמו, למרות כל זאת, הקמעונות, הסיטונית, הייצוא והייבוא נשארו בידיים פרטיות.
כל העסקים שהואלמו הועברו לשליטה של אנשים התומכים בדרג.
מכיוון שהדרג הלאים את כל אדמת אתיופיה החקלאית הוא הקציב לכל משפחת איכרים כולל יהודי אתיופיה חלקת אדמה שלא גדולה יותר מעשרה הקטרים כל 800 הקטרים יצרו אגודת איכרים כפרית.
כל מוצר חקלאי ששווק היה תחת פיקוח ממשלתי.
הערים הגדולות שכללו כ-שלושה מיליון תושבים אוגדו לתוך אגודות תושבים עירוניות (או באמהרית: קבלאס) שהייתה מקבילה בתפקידה לאגודת איכרים כפרית.
ילדי אתיופיה נרשמו בהמוניהם על ידי הוריהם ובכללם גם יהודי אתיופיה כמעט כל שנה מספר הילדים הכפיל את עצמו ומספר הילדות שילש את עצמו.
מספר התיכונים באתיופיה הכפיל את עצמו ובמיוחד במחוזות ארסי, בלה, גוג'אם, באגמדיר ווואלו שבמחוזות אלו הם גדלו פי ארבעה.
בין ההצלחות של הדרג היה הקמפיין הלאומי לידיעת קרוא וכתוב.
שיעור הבורות באתיופיה בזמן השלטון הקיסר היה כ-90 אחוז וב-1984 47 אחוז.
הממשלה החדשה הכריזה על חמש שפות רשמיות: אמהרית, אורומו, טיגראינית, וואלאמוית וסומלית.
יותר מאוחר מספר השפות הרשמיות הגיע לחמשה עשר שייצגו כ-93 אחוז מהאוכלוסייה האתיופית.
ב-1975 הממשלה ביטלה את הכנסייה, שהייתה התומכת העיקרית בקיסר ויותר מאוחר הדרג הוציא להורג את ראש הכנסייה.
הדרג הכריז שכל הדתות הם במעמד שווה, חגי האסלאם הפכו לרשמיים לצד החגים הנצרות.
באותו הזמן הממשלה התחילה בניסוח של תוכנית בריאות חדשה תוכנית שהדגישה מניעת מחלות בקרה ושליטה, שרותי בריאות כפריים וקידום של מעורבות קהילתית והסתמכות עצמית בפעילויות בריאותיות הוקמו וקודמו.
מספר מדינות ברחבי העולם עזרו לשלטון האתיופי בתוכניות אלו בעיקר קובה, ברית המועצות ומדינות מזרח אירופה.
באתיופיה בתקופה זו היו כ-300 טכנאים רפואיים קובניים, שכולל יותר מ-100 רופאים שעזרו למקומיים לפתור בעיות בריאות.
העזרה של העולם המערבי הייתה מצומצמת בהשוואה לזו של הקומוניסטי שכללה 10 מיליון דולר בשנה, התמיכה הכלכלית הנמוכה ביותר ממדינות אפריקה.
התורמים המערביים העיקריים כללו את איטליה, שוודיה, האו"ם והבנק העולמי.
מוסד הקיסרות בוטל באופן רשמי במאי 1975 והאידאולוגיה המרקסיסטית-לניניסטית הוכרזה כאידאולוגיה של המדינה.
על מנת להראות שהדרג לא חותר להקמת מונרכיה חוקתית באתיופיה קיסר אתיופיה היילה סלאסי נרצח ב-22 באוגוסט.
לאחר רצח הקיסר התרחשו בדרג מאבקי עליונות בין מנגיסטו, טפרי ואטנפו על השליטה בדרג.
האי יציבות בדרג נפתרה בתחילת 1977 כאשר תומכיו של טפרי טפר ותומכיו, עם מותו של טפרי רוב התנגדות הפנימית למנגיסטו בתוך הדרג.
רצח טפרי מינה למעשה את מנגיסטו ליושב ראש הדרג וראש המדינה.
מנגיסטו לא הסתפק ברצח טפרי ולכן הוא הורה לחסל את יריבו האחרון אטנפו, לאחר חיסול מתנגדיו הפנמיים מנגיסטו התפנה לחיסול מתנגדיו החיצוניים במה שנקרא הטרור האדום.
הסרט טזה מגולל את סיפורו של אנברבר, הדמות המרכזית בעלילה, צעיר אתיופי שחוזר לאחר שנים רבות של לימודי רפואה ושהייה בגרמניה, לארצו השסועה, אתיופיה, המצויה תחת משטר החונטה הצבאית האלימה של הדיקטטור מנגיסטו היילה מריאם.
חלומו להביא את הידע המדעי שלו לטובת בני עמו מתנפץ לנוכח השימוש הציני שעושה החונטה במדענים המקומיים.
אנברבר עוזב את העיר לטובת כפר ילדותו, כדי לקחת פסק זמן ולחשב את מהלכי חייו הבאים.
אף על פי שאנברבר חוזר לבית ילדותו, עם הכשרה רפואית והיכולת לרפא הוא מגלה כי הכפר שלו מוצף בצרכים חברתיים-כלכליים ותחלואות שהוא אינו מסוגל לרפא.
לאחר שאנברבר אינו מוצא שום מקום אחר להסתתר בו, הוא מחפש מקלט נפשי בזיכרונות נעוריו.
לדבריו של גרימה, באמצעות הסרט, נקרתה בפניו הזדמנות לספר סיפור על אפריקאים אשר נקלעים באמצע חייהם למציאות של נסיבות היסטוריות מורכבות ובלתי צפויות.
הסרט זכה בפרסים רבים, ביניהם בפסטיבלי הקולנוע המוערכים של רוטרדם, סלוניקי ונציה.
עם זאת, גרימה מתאר את הסרט שכולל פסקול ג'אז מרשים, כ"סרט נלהב אך לא מושלם".
זאת מאחר שלדבריו הוא התקשה להשיג מימון וכתוצאה מכך, איכותו של הסרט נפגמה.
בעיקר לאור זאת שלקח לו יותר מעשור כדי להשלים את הסרט, שרוב הסצנות שלו צולמו באזורים הכפריים של אתיופיה.
"אפילו להביא ציוד למקומות היה קשה ובלתי נשכח", אמרה אחותו של גרימה, סלומי, שעוזרת לו להפיק את סרטיו.
"החשמל ששימש אותנו בסט הצילומים, הגיע מהגנרטור של הכפר.
אנשי הכפר היו מכבים אותו לסירוגין בזמן שצילמנו, ולכן היינו צריכים לנהל איתם משא ומתן".
לדבריה, "מעבר לכסף, נדרשת הרבה סבלנות במהלך הצילומים לסרט".
Thank God I Found You (בעברית: תודה לאל שמצאתי אותך) הוא סינגל של הזמרת-יוצרת האמריקאית מריה קארי, מתוך אלבומה השישי Rainbow.
השיר יצא כסינגל השני מתוך האלבום, בשיתוף עם הזמר ג'ו ולהקת 98 דייגרס.
השיר יצא לאור ב-25 בינואר 2000, על ידי חברת התקליטים קולומביה רקורדס.
השיר נכתב והופק על ידי קארי עצמה, ג'יימס האריס השלישי וטרי לואיס.
מבחינה מוזיקלית השיר הוא בלדת R&B אשר מבחינה לירית מושפעת ממערכות יחסים קודמות של קארי.
בשיר קארי מביעה אהבה ורגשות כלפי בן זוגה ומודה לאלוהים על כך שפגשה אותה.
בנוסף לכך, לשיר יצא רמיקס רשמי תחת השם "(Thank God I Found You (Make It Last Remix", ובו במקום להקת 98 דייגרס, משתתף הראפר האמריקאי נאז.
הרמיקס לשיר נעשה בהשראת הרמיקס לשיר "Make It Last Forever" של הזמר קית' שוויאט, כאשר הרמיקס של קארי נעשה בגרסת R&B קצבית יותר ובו נכללו כמה מהבתים של הגרסה המקורית.
חלק מהמבקרים כינו אותו "כשיר נהדר" אך חלק גדול גם כינה אותו כ"בלתי נסבל לשמיעה" ו"נשכח".
אך למרות זאת השיר זכה להצלחה כאשר הגיע למקום ה-1 בארצות הברית והפך לשיר ה-15 שלה לעשות זאת.
הוא זכה להצלחה גם באירופה כאשר הגיע למקום ה-15 במצעד האירופאי הכללי ובקנדה כאשר הגיע שם למקום ה-2. אצל להקת 98 Degrees זה היה לשיר היחיד שלהם שהגיע למקום הראשון בארצות הברית ואצל ג'ו זה היה השיר הראשון מתוך שניים שהגיע למקום הראשון במדינה.
בארצות הברית השיר הגיע למעמד זהב על מכירות של 687 אלף עותקים.
הווידאו קליפ של השיר בוים על ידי ברט רטנר, וכולל את כל המבצעים של השיר כאשר הקליפ מציג הופעה חיה שלהם עם השיר.
בנוסף לכך, יצא גם קליפ לגרסת הרמיקס של השיר אשר צולם בתצוגת אופנה בגרמניה ובו נראים מבצעי השיר מופיעים איתו במועדון קטן.
נכון ל-23 באוקטובר 2018, מונה הצפיות של הקליפ עומד על כ-11 מיליון צפיות.
על מנת לקדם את השיר ביצעה אותו קארי בטקס פרסי ה-AMA ובנוסף גם בסיבוב ההופעות לקידום האלבום ובסיבוב ההופעות "The Adventures of Mimi Tour", עם הזמר טריי לורנז.
בספטמבר 2000 כותבי השירים ווארין קמפבל וסת' סבירסקי הגישו תביעה כנגד קארי בטענה שהשיר דומה בכבדות לשיר "One of Those Love Songs" של הרכב האר אנד בי Xscape אותו כתבו ללהקה.
התביעה נדחתה בפעם הראשונה אך בבית המשפט לערעורים הוחלט לפתוח מחדש את התיק אך הוא נאשר מחוץ לכותלי בית המשפט עד אפריל 2006 ועד היום לא ידוע מה קרה איתו.
Thank U, Next (בעברית: "תודה לך, הלאה"; נכתב באותיות קטנות: thank u, next) הוא אלבום האולפן החמישי של הזמרת-יוצרת האמריקאית אריאנה גרנדה.
האלבום יצא לאור ב-8 בפברואר 2019, על ידי חברת התקליטים ריפבליק רקורדס.
אלבום זה הוא אלבום המשך ישיר לאלבומה הרביעי Sweetener, שיצא בשנת 2018. מתוך האלבום יצאו שלושת הסינגלים; "Thank U, Next", "" ו-"Break Up with Your Girlfriend, I'm Bored".
הסינגל הראשון ממנו, הנושא את שם האלבום, יצא ב-3 בנובמבר 2018 והפך לסינגל הראשון של הזמרת שהגיע לצמרת מצעד הפזמונים האמריקאי בילבורד הוט 100.
כתב העת בילבורד דירג את האלבום במקום השמיני ברשימת "100 האלבומים הטובים ביותר של העשור השני".
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-30.
ביוני 2018 התארסה גרנדה לקומיקאי כוכב תוכנית הטלוויזיה "סאטרדיי נייט לייב", פיט דייווידסון, לאחר זוגיות של פחות מחודש.
בספטמבר אותה השנה, חברהּ לשעבר מק מילר נמצא מת בדירתו שבסן פרננדו עקב מנת יתר של פנטניל וקוקאין.
רבים האשימו את גרנדה בסיבה העיקרית לצריכת הסמים המרובה ובסופו של דבר במותו של מילר.
כחודש לאחר מכן גרנדה ודייווידסון נפרדו.
גרנדה הכריזה על סיבוב ההופעות הבא שלה לאלבומה הרביעי, Sweetener, ובמקביל הכריזה כי החלה לעבוד על אלבומה החמישי שעתיד לצאת עד סוף השנה - דבר שלא קרה בפועל.
זאת ועוד, גרנדה אישרה כי הסינגל המוביל מהאלבום יישא את שמו ויכיל השפעות מכלל מערכות היחסים שעברה בחייה.
הסינגל הראשון מהאלבום, "Thank U, Next", נושא את שם האלבום ויצא לאור בתאריך 3 בנובמבר 2018. תוך 24 שעות מיציאתו הפך ללהיט והגיע למקום הראשון במצעד השירים של iTunes ביותר מ-90 מדינות.
בתאריך 9 בנובמבר, כשבוע לאחר יציאתו, הצליח להשיג כמות של 9,606,415 הסטרמות ובכך הפך לשיר החמישי בהיסטוריה להשיג את כמות ההסטרמות הגדולה ביותר ל-24 שעות.
השיר נחת במקום הראשון במצעד האמריקאי בילבורד הוט 100 ובכך הפך לסינגל הראשון בקריירה של גרנדה לעשות זאת.
הסינגל השני מהאלבום, "", יצא לאור בתאריך 18 בינואר 2019. בתי השיר לקוחים מהשיר הידוע "My Favorite Things" בהשראת הסרט "צלילי המוזיקה".
תוך 24 שעות מיציאתו גם הוא הפך ללהיט והגיע למקום הראשון במצעד השירים של iTunes ביותר מ-90 מדינות ואף עקף את כמות המדינות אשר השיג הסינגל הראשון.
הסינגל הצליח להשיג כמות של 8,554,577 הסטרמות ובכך הפך לסינגל שהצליח לצבור ביום הראשון להוצאתו את כמות ההסטרמות הגדולה ביותר בהיסטוריה לזמרת.
בתאריך 8 בפברואר 2019 צבר 10,445,538 הסטרמות ליום אחד - דבר אשר הפך את השיר למוסטרם ביותר בהיסטוריה ל-24 שעות, מיד אחרי All I Want for Christmas Is You מ-1994 של הזמרת מריה קארי.
הסינגל השלישי מהאלבום, "Break Up with Your Girlfriend, I'm Bored", שוחרר יחד עם הווידאו-קליפ שלו בתאריך יציאת האלבום - 8 בפברואר 2019. הסינגל זכה להצלחה גדולה ברחבי העולם.
בשבוע הראשון ליציאתו נחת במקום ה-2 במצעד בילבורד הוט 100, כאשר בו זמנית גרנדה החזיקה במקום הראשון במצעד עם הסינגל השני מהאלבום - "".
"Imagine" יצא כסינגל שיווקי לאלבום ב-14 בדצמבר 2018.
האלבום זכה להצלחה חסרת תקדים.
באתר ספוטיפיי האלבום שבר שני שיאים מרכזיים: זהו האלבום המוזרם ביותר בהיסטוריה לזמרת הן ב-24 שעות והן בשבוע בכורה.
בתום 24 השעות הראשונות ליציאתו צבר האלבום כמעט 70 מיליון השמעות בסטרימינג ובתום השבוע הראשון ליציאתו צבר 361 מיליון הזרמות.
באתר Metacritic זכה האלבום לציון של 87 מתוך 100 בהתבסס על 21 מבקרים בכירים.
זהו הציון הגבוה ביותר לאלבום של גרנדה באתר זה אי פעם, והאלבום השיג את הציון הגבוה ביותר באתר לשנת 2019 עד כה.
מבקרים רבים שיבחו את הלכידות וההפקה של האלבום.
רוס הורטון שיבח הן את כתיבת השירים והן את הפקת האלבום, וציין כי זהו "אלבום בעל פופ אטום וצפוף עם הפקה חוצפנית ומגונה".